
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1795 

20 Δεκεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έκτακτη οικονομική ενίσχυση σε ανέργους της επι¬ 
χείρησης ΚΛΩΣΤΗΡΙΑ ΝΑΟΥΣΗΣ Α.Ε. 1 

Έκτακτη οικονομική ενίσχυση σε ανέργους της επι¬ 
χείρησης ΚΛΩΣΤΗΡΙΑ ΠΡΕΒΕΖΗΣ. 2 

Μεταβίβαση αρμοδιοτήτων Υφυπουργού και δικαιώ¬ 
ματος υπογραφής «Με εντολή Υφυπουργού» στο 
Γενικό Γραμματέα Αθλητισμού και στους λοιπούς 

υπηρεσιακούς παράγοντες. 3 

Σύσταση Γραφείου Ιστορικού Αρχείου Ασφαλείας 
Ολυμπιακών Αγώνων. 4 


Α ΠΟΦΑΣΕΙ Σ 

Αριθμ. 32202 (1) 


Έκτακτη οικονομική ενίσχυση σε ανέργους της επι¬ 
χείρησης ΚΛΩΣΤΗΡΙΑ ΝΑΟΥΣΗΣ Α.Ε. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το άρθρο 90 του Κώδικα νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ 98/Α'). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ 163/Α'). 

3. Τις διατάξεις του ν.δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Ερ¬ 
γατικού Δυναμικού» (ΦΕΚ 112/Α'), όπως αναμορφώθηκε 
με τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις». 

4. Τις διατάξεις του άρθρου 46 του ν. 2698/1953, όπως 
συμπληρώθηκε με το άρθρο 38 του ν. 2224/1994. 

5. Την υπ’ αριθμ. 3277/29.11.2005 απόφαση του Δ.Σ. του 
ΟΑΕΔ (αριθμ. Συνεδρ. 61/29.11.2005) που μας διαβιβά¬ 
σθηκε από τον ΟΑΕΔ με το υπ’ αριθμ. Β138691/2.12.2005 
έγγραφο του. 

6. Το γεγονός ότι από τις διατάξεις της παρούσας 
Υπουργικής Απόφασης δεν προκαλείται δαπάνη σε βά¬ 


ρος του Κρατικού προϋπολογισμού και ως εκ τούτου 
δεν εμπίπτει στις διατάξεις της παρ. 3 του άρθρου 22 
του ν. 2362/1995 (περί Δημοσίου Λογιστικού), αποφα¬ 
σίζουμε: 

Α. Εγκρίνουμε την καταβολή έκτακτης οικονομικής 
ενίσχυσης 700,00 € σε κάθε ένα από τους 120 ανέργους 
των εργοστασίων ΚΛΩΣΤΗΡΙΑ Β' και ΟΛΥΜΠΙΑΚΗΣ του 
ομίλου ΚΛΩΣΤΗΡΙΑ ΝΑΟΥΣΗΣ, με την προϋπόθεση να 
είναι άνεργοι κατά την καταβολή. 

Β. Η συνολική δαπάνη ανέρχεται στο ποσό των 
84.000,00 € 

(120 άτομα χ 700,00 € = 84.000,00€). 

Γ. Υπόλογος διαχειριστής ορίζεται η προϊσταμένη 
της Τ.Υ. ΝΑΟΥΣΑΣ του ΟΑΕΔ ΠΑΡΧΑΡΙΔΟΥ-ΡΑΛΛΗ 
ΔΕΣΠΟΙΝΑ. 

Δ. Την έκδοση χρηματικού εντάλματος προπληρωμής 
σε βάρος του ΚΑΕ 2641. 

Η δαπάνη από την παρούσα υπουργική απόφαση δεν 
βαρύνει τον Κρατικό Προϋπολογισμό, αλλά βαρύνει εξ’ 
ολοκλήρου τον Προϋπολογισμό του ΟΑΕΔ. 

Ε. Η απόδοση λογαριασμού γίνεται σε δύο (2) μήνες 
από την ημερομηνία λήξης. 

Στ. Η λήξη της καταβολής ορίζεται σε 60 ημέρες από 
την ημερομηνία έναρξης. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 19 Δεκεμβρίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 32269 (2) 

Έκτακτη οικονομική ενίσχυση σε ανέργους της επι¬ 
χείρησης ΚΛΩΣΤΗΡΙΑ ΠΡΕΒΕΖΗΣ. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 

που κυρώθηκε με το άρθρο πρώτο του π.δ. 63/2005 
(ΦΕΚ 98/Α). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ 163/Α/16.6.1989). 

3. Τις διατάξεις του ν.δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Εργα¬ 
τικού Δυναμικού» (ΦΕΚ 112/Α/1969), όπως αναμορφώθηκε 
με τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις». 

4. Τις διατάξεις του άρθρου 46 του ν. 2698/1953, όπως 
συμπληρώθηκε με το άρθρο 38 του ν. 2224/1994. 

5. Την υπ’ αριθμ. 3408/6.12.2005 απόφαση του Δ.Σ. του 
ΟΑΕΔ (αριθμ. Συνεδρ. 62/6.12.2005) που μας διαβιβάσθη¬ 
κε από τον ΟΑΕΔ με το υπ’ αριθμ. Β139492/8.12.2005 
έγγραφό του. 

6. Το γεγονός ότι από τις διατάξεις της παρούσας 
Υπουργικής Απόφασης δεν προκαλείται δαπάνη σε βά¬ 
ρος του Κρατικού προϋπολογισμού και ως εκ τούτου δεν 
εμπίπτει στις διατάξεις της παρ. 3 του άρθρου 22 του ν. 
2362/1995 (περί Δημοσίου Λογιστικού), αποφασίζουμε: 

Α. Εγκρίνουμε την καταβολή έκτακτης οικονομικής 
ενίσχυσης σε 180 ανέργους της επιχείρησης ΚΛΩΣΤΗΡΙΑ 
ΠΡΕΒΕΖΗΣ από 700,00 € στον καθένα, με την προϋπό¬ 
θεση να είναι άνεργοι κατά το χρόνο καταβολής. 

Β. Η συνολική δαπάνη ανέρχεται στο ποσό των 
126.000,00 € 

(180 άτομα χ 700,00 € = 126.000,00 €). 

Γ. Υπόλογος διαχειριστής ορίζεται ο προϊστάμενος της 
ΤΎ. του ΟΑΕΔ ΠΡΕΒΕΖΗΣ ΓΑΛΙΑΤΣΟΣ ΘΕΟΔΩΡΟΣ. 

Δ. Την έκδοση χρηματικού εντάλματος προπληρωμής 
σε βάρος του ΚΑΕ 2641. 

Η δαπάνη από την παρούσα υπουργική απόφαση δεν 
βαρύνει τον Κρατικό Προϋπολογισμό, αλλά βαρύνει εξ 
ολοκλήρου τον Προϋπολογισμό του ΟΑΕΔ. 

Ε. Η απόδοση λογαριασμού γίνεται σε δύο (2) μήνες 
από την ημερομηνία λήξης της καταβολής. 

Ζ. Η λήξη της καταβολής ορίζεται σε 60 ημέρες από 
την ημερομηνία έναρξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 60498 (3) 

Μεταβίβαση αρμοδιοτήτων Υφυπουργού και δικαιώμα¬ 
τος υπογραφής «Με εντολή Υφυπουργού» στο Γ ενι¬ 
κό Γραμματέα Αθλητισμού και στους λοιπούς υπη¬ 
ρεσιακούς παράγοντες. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του α.ν. 397/1968 «περί επανασυστάσεως της Γε¬ 
νικής Γραμματείας Αθλητισμού και των αρμοδιοτήτων 
αυτής». 


β. Του ν. 665/1977 (ΦΕΚ 225/Α/1977) περί τροποποίησης 
και συμπληρώσεως της περί εξωσχολικού αθλητισμού 
και Γυμναστηρίων Νομοθεσίας κ.λ.π.. 

γ. Του άρθρου 90 του Κώδικα νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με το 
άρθρο πρώτο του π.δ. 63/2005 (ΦΕΚ 98 Α'). 

στ. Του ν. 2725/1999 «Ερασιτεχνικός και Επαγγελ¬ 
ματικός Αθλητισμός και άλλες διατάξεις» (ΦΕΚ 121/Α/ 
17.6.1999) όπως τροποποιήθηκε και ισχύει. 

ζ. Του π.δ. 77/1985 «Οργανισμός της Γενικής Γραμμα¬ 
τείας Αθλητισμού». 

η. Του π.δ. 38α (ΦΕΚ 11/Α) «Όργανα που αποφασίζουν 
ή γνωμοδοτούν και ειδικές ρυθμίσεις σε θέματα έργων 
που εκτελούνται από τη Γ.Γ.Α. και Ν.Π.Δ.Δ. που εποπτεύ¬ 
ονται ή ελέγχονται από αυτήν». 

2. Το π.δ. 121/10.3.2004 (ΦΕΚ 84/Α/10.3.2004) «Διορισμός 
Υφυπουργών Πολιτισμού». 

3. Την υπ’ αριθμ. 133/24.3.2004 απόφαση του Πρω¬ 
θυπουργού και του Υπουργού Πολιτισμού με θέμα 
«Ανάθεση άσκησης αρμοδιοτήτων στην Αναπληρωτή 
Υπουργό Πολιτισμού Φάνη Πάλλη - Πετραλιά και στους 
Υφυπουργούς Πολιτισμού Γεώργιο Ορφανό και Πέτρο 
Τατούλη» (ΦΕΚ 527/Β/24.3.2004), όπως ισχύει με τη Δι¬ 
όρθωση Σφάλματος (ΦΕΚ 558/Β/2.4.2004). 

4. Την υπ’ αριθμ. 20394/13.5.2004 Κοινή απόφαση 
των Πρωθυπουργού και Υφυπουργού Πολιτισμού «περί 
ανάθεσης καθηκόντων Γ ενικού Γ ραμματέα της Γ ενικής 
Γ ραμματείας Αθλητισμού του Υπουργείου Πολιτισμού» 
(ΦΕΚ 139/Γ/14.5.2004). 

5. Την ανάγκη διασφάλισης εύρυθμης και αποδοτικής 
λειτουργίας της Γ.Γ.Α. και της ταχείας διεκπεραίωσης 
των αντικειμένων της. 

6. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Μεταβιβάζουμε στο Γενικό Γραμματέα Αθλητισμού 
τις ακόλουθες αρμοδιότητες, καθώς και το δικαίωμα να 
υπογράφει «Με εντολή Υφυπουργού» αποφάσεις, έγγρα¬ 
φα και λοιπές διοικητικές πράξεις, ως εξής: 

α. Αποφάσεις για την αναγνώριση αθλητικών ενώσεων 
και ομοσπονδιών. 

β. Αποφάσεις καθορισμού αποζημίωσης των μελών των 
Επιτροπών Διοίκησης των υπό μορφή Νομικών Προσώ¬ 
πων Δημοσίου Δικαίου λειτουργούντων γυμναστηρίων, 
για μετακίνηση εκτός έδρας για εκτέλεση υπηρεσίας. 

γ. Αποφάσεις για την έγκριση πράξεων των Επιτροπών 
Διοίκησης των Εθνικών και Δημοτικών Γυμναστηρίων 
της χώρας σχετικά, με την εκμίσθωση ή εκποίηση των 
κινητών και ακινήτων περιουσιακών στοιχείων. 

δ. Εγκυκλίους, έγγραφα και εντολές που αφορούν 
στην εκτέλεση της υπηρεσίας των διευθύνσεων της 
Γ.Γ.Α. 

ε. Καθορισμό των προϋποθέσεων σύμφωνα με τις 
οποίες τα νομικά ή φυσικά πρόσωπα θα χαρακτηρίζο¬ 
νται ως φίλαθλα. 

στ. Την άσκηση προσφυγών στο ΑΣΕΑΔ για θέματα 
που ορίζουν οι σχετικοί νόμοι. 

ζ. Βεβαιώσεις και πιστοποιητικά για νόμιμη χρήση σε 
θέματα που μπορούν σύμφωνα με το νόμο να βεβαιω¬ 
θούν (και αφορούν τη συνδρομή αθλητικής ιδιότητας) 
από τα στοιχεία που υπάρχουν στην υπηρεσία, εκτός 
από τις περιπτώσεις για τις οποίες εξουσιοδοτούνται 
ειδικά με την απόφαση αυτή, άλλα αρμόδια όργανα 
της υπηρεσίας. 

η. Στο Γ.Γ.Α. επίσης μεταβιβάζονται οι αρμοδιότητες 
του Υφυπουργού Πολιτισμού που αφορούν: 

Στη χορήγηση κάθε είδους άδειας με ή χωρίς αποδο¬ 
χές στους υπαλλήλους με βαθμό Διευθυντή και πάνω, 
καθώς και στη χορήγηση άδειας άνευ αποδοχών σε 
όλους τους υπαλλήλους. 

Σε θέση υπαλλήλων σε κατάσταση αργίας ή διαθε¬ 
σιμότητας. 

Στη διαδικασία διορισμού του με οποιαδήποτε σχέση 
προσωπικού της Γ.Γ.Α. στη βαθμολογική - μισθολογική 
κατάσταση και εξέλιξη του και στη λύση της υπαλλη¬ 
λικής σχέσης. 

Στις κάθε φύσης μετακινήσεις του προσωπικού αυτού 
(τοποθετήσεις, μεταθέσεις, αποσπάσεις κλπ). 

θ. Έγγραφα, πράξεις και εντολές για την εκποίηση 
κάθε περιουσιακού στοιχείου της Γ.Γ.Α. 
ι. Πράξεις καταλογισμού. 

ια. Πιστοποιήσεις συνεχιζόμενων έργων άνω των 
147.000 €. 

ιβ. Αποφάσεις που αφορούν πρόσληψη-απόλυση και 
λοιπές υπηρεσιακές μεταβολές του προσωπικού που υπη¬ 
ρετεί με οποιαδήποτε σχέση στα γυμναστήρια ΝΠΔΔ. 

ιγ. Εγγραφα προς τους Νομικούς Συμβούλους της Διοί¬ 
κησης με τις οποίες θα ζητούνται πληροφορίες για την 
ορθή εφαρμογή των νόμων ή άλλων εν γένει διατάξεων. 

ιδ. Χορήγηση βεβαίωσης νομίμων προσώπων σε αλ¬ 
λοδαπούς προπονητές, χορήγησης άδειας άσκησης 
επαγγέλματος και ανάκλησης αυτής των προπονητών 
όλων των αθλημάτων. 

ιε. Εγκριση ίδρυσης σχολών προπονητών όλων των 
αθλημάτων, βάσει εγκεκριμένου από τον Υφυπουργού 
Πολιτισμού Προγράμματος. 

ιστ. Έγκριση απολογισμών των αθλητικών ομοσπον¬ 
διών, καθώς επίσης και απολογισμών των Σωματείων, 
Συνδέσμων και Ενώσεων από 44.000 € και άνω: 

ιζ. Εγγραφή στον ειδικό πίνακα διακρινομένων αθλη¬ 
τών του άρθρου 34 του ν. 2725/1999. 

Αρθρο 2 

Μεταβιβάζουμε στο Γενικό Διευθυντή Αθλητικής Υπο¬ 
στήριξης την αρμοδιότητα και το δικαίωμα υπογραφής 
«Με εντολή Υφυπουργού» των: 

α. Πιστοποιήσεων συνεχιζόμενων έργων από 88.000 € 
μέχρι 147.000 €. 

β. Εγκρίσεων Συγκριτικών Πινάκων (ΠΚ.Τ.Μ.Ν.Ε.) οι 
οποίες δεν προκαλούν συνολική υπέρβαση από το αρ¬ 
χικό συμβατικό αντικείμενο μεγαλύτερη από 88.000 €. 

γ. Εγκρίσεων πρωτοκόλλων προσωρινής και οριστικής 
παραλαβής έργων τελικής δαπάνης άνω των 147.000 € 
έως 441.000 €. 


δ. Εγκρίσεων μελετών προϋπολογισμού άνω των 
88.000 € έως 294.000 € οι οποίες εκπονήθηκαν ύστερα 
από εντολή προϊσταμένης αρχής. 

Αρθρο 3 

Στους Προϊστάμενους των Διευθύνσεων της Γ ενικής 
Γραμματείας Αθλητισμού και στους μόνιμους αναπλη¬ 
ρωτές τους μεταβιβάζουμε το δικαίωμα υπογραφής (με 
εντολή Υφυπουργού). 

α. Εγγράφων με τα οποία ζητούνται η δίδονται πλη¬ 
ροφορίες για την εκπλήρωση των αρμοδιοτήτων που 
προβλέπονται από τους νόμους ή τις αποφάσεις και 
που εκχωρήθηκαν σε αυτούς και στις υπ' αυτών υπη¬ 
ρεσιακές μονάδες. 

β. Εγγράφων για την απάντηση σε αιτήματα - ανα¬ 
φορές και εντός του κύκλου των αρμοδιοτήτων κάθε 
Διεύθυνσης. 

γ. Των πάσης φύσεως βεβαιώσεων και πιστοποιητικών 
που ζητούνται από τη Γ.Γ.Α. και εντός του κύκλου των 
αρμοδιοτήτων κάθε Διεύθυνσης. 

Αρθρο 4 

Ειδικότερα στον Προϊστάμενο της Διεύθυνσης Αγω¬ 
νιστικού Αθλητισμού μεταβιβάζουμε το δικαίωμα της 
υπογραφής «Με εντολή Υφυπουργού»: 

α. Των αποφάσεων για αναγνώριση αθλητικών σωμα¬ 
τείων (πλην ενώσεων και ομοσπονδιών). 

β. Εγγράφων προς το Υπουργείο Εξωτερικών για τη 
χορήγηση Ν/Ι8Α στις διάφορες αποστολές και για όσες 
χώρες απαιτείται, 

γ. Παροχής πληροφοριών σε θέματα σχετικά με τη 
λειτουργία των σωματείων (Γενικές Συνελεύσεις, κατα¬ 
στατικά, διαγραφές μελών κλπ). 

δ. Εγγράφων για μεταθέσεις και αποσπάσεις στρα- 
τευμένων αθλητών. 

ε. Χορήγησης αδείας ασκήσεως επαγγέλματος προ- 
πονητού στις περιπτώσεις που έχουν αποφοιτήσει από 
τις σχολές που λειτουργούν στη Γ.Γ.Α. 

στ. Την υπογραφή εγγράφων σχετικά με τη λήψη μέ¬ 
τρων ή παροχή οδηγιών που αναφέρονται στην άσκηση 
εποπτείας και ελέγχου των αθλητικών σωματείων και 
γενικά των ενώσεων αυτών, καθώς και την παρακο¬ 
λούθηση των αγωνιστικών προγραμμάτων πλην της 
άσκησης πειθαρχικής εξουσίας σε φυσικά και νομικά 
πρόσωπα. 

Άρθρο 5 

Στον Προϊστάμενο της Διεύθυνσης Διοικητικού με¬ 
ταβιβάζουμε το δικαίωμα υπογραφής «Με εντολή Υφυ¬ 
πουργού». 

α. Διαταγών μετακίνησης μονίμων υπαλλήλων εκτός 
έδρας για εκτέλεση υπηρεσίας. 

β. Εγγράφων για χορήγηση υπηρεσιακών διαβατη¬ 
ρίων. 

γ. Διαταγών μετακίνησης εκτός έδρας, των με σχέση 
εργασίας ιδιωτικού δικαίου ή αποσπασμένων υπαλλή¬ 
λων στη Γ.Γ.Α. από Δημόσιες Υπηρεσίες ή Νομικά Πρό¬ 
σωπα για εκτέλεση υπηρεσίας. 

δ. Προσαύξησης των αποδοχών των υπαλλήλων ανε¬ 
ξαρτήτως βαθμού, καθώς και προσαύξησης των απο- 

δοχών του προσωπικού σύμφωνα με τις ισχύουσες δι¬ 
ατάξεις της νομοθεσίας. 

ε. Της πράξης αλλαγής επωνύμου των γυναικών υπαλ¬ 
λήλων της Γ.Γ.Α. 

στ. Των εντολών για δημοσίευση στην Εφημερίδα της 
Κυβερνήσεως, αποφάσεων Προεδρικών Διαταγμάτων 
και λοιπών πράξεων. 

ζ. Εγγράφων που κοινοποιούνται οι πίνακες αρχαιό¬ 
τητας των υπαλλήλων της Γ.Γ.Α. 

η. Χορήγησης κανονικών και αναρρωτικών αδειών 
στους υπαλλήλους της υπηρεσίας. 

Αρθρο 6 

Στον Προϊστάμενο της Διεύθυνσης των Οικονομικών 
Υπηρεσιών μεταβιβάζουμε το δικαίωμα υπογραφής «Με 
εντολή Υφυπουργού»: 

α.Έγκρισης απολογισμού των Σωματείων, Συνδέσμων 
και Ενώσεων από 14.671 € μέχρι 44.000 €. 

β. Αποφάσεων για την έγκριση απολογισμών των κατά 
το άρθρο 1 του ν. 423/1976 Γυμναστηρίων. 

γ. Εγγράφων με τα οποία διαβιβάζονται στις αρμόδιες 
υπηρεσίες τα δικαιολογητικά υπολόγων του προγράμ¬ 
ματος δημόσιων επενδύσεων. 

δ. Εγγράφων, πράξεων, εντολών και αποφάσεων για 
την έγκριση ανάληψη και πραγματοποίηση δαπανών 
προμηθειών πόσης φύσεως υλικού, συντήρησης εγκα¬ 
ταστάσεων και μηχανημάτων ως και σύναψης συμβά¬ 
σεων (πλην έργων) που πραγματοποιούνται σύμφωνα 
με το νόμο και μέχρι του ποσού των 1.467 € καθώς και 
των πράξεων αναγνώρισης όλων των εξόδων της υπη¬ 
ρεσίας που πραγματοποιούνται σύμφωνα με το νόμο 
ύστερα από ανάληψη σχετικής υποχρέωσης σε βάρος 
του δημοσίου. 

ε. Εγγράφων για την υποχρέωση της διοίκησης αθλη¬ 
τικού σωματείου που ενισχύθηκε από το δημόσιο αμέ¬ 
σως ή εμμέσως να δεχθεί διαχειριστικό έλεγχο και να 
προβεί σε λογοδοσία, καθώς και σε έγκληση σε εκεί¬ 
νους που αρνούνται να δεχθούν τον έλεγχο αυτό. 

Αρθρο 7 

Στους Προϊστάμενους των Τεχνικών Διευθύνσεων 
μεταβιβάζουμε το δικαίωμα υπογραφής «Με εντολή 
Υφυπουργού»: 

α. Εγγράφων για απάντηση σε αιτήματα - αναφορές 
μέσα στον κύκλο αρμοδιοτήτων των Διευθύνσεων αυ¬ 
τών. 

β. Εγγράφων προς το Υπουργείο Δημοσίων'Εργων για 
πολεοδομικά θέματα και στους Νομάρχες για έκδοση 
οικοδομικών αδειών. 

γ. Εγγράφων και λοιπά σε αναδόχους έργων και με¬ 
λετών για τεχνικά θέματα και ειδικότερα: 

α. Στον Διευθυντή της Διεύθυνσης Εποπτείας Κατα¬ 
σκευής και Συντήρησης ΑθλητικώνΈργων αναθέτουμε 
την αρμοδιότητα και μεταβιβάζουμε το δικαίωμα υπο¬ 
γραφής «Με εντολή Υφυπουργού». 

1. Για πιστοποιήσεις συνεχιζόμενων έργων έως 
88.000 € 

2. Σύσταση κάθε επιτροπής που προβλέπεται από τις 


διατάξεις περί εκτέλεσης δημοσίων έργων πλην των 
επιτροπών εισήγησης για ανάθεση. 

3.Έγκρισης πρωτοκόλλων προσωρινής και οριστικής 
παραλαβής έργων τελικής δαπάνης μέχρι 147.000 €. 

β. Στον Διευθυντή της Διεύθυνσης Μελετών Αθλητικών 
Έργων αναθέτουμε την αρμοδιότητα: 

1. Έγκρισης των πινακίων μελετών. 

2. Σύστασης των επιτροπών που προβλέπονται από 
τις ισχύουσες κάθε φορά περί μελετών διατάξεις, πλην 
εκείνων που υπάγονται στην αρμοδιότητα του εργοδότη 
και της προϊσταμένης αρχής. 

3. Έγκρισης μελετών προϋπολογισμού μέχρι 88.000 € 
που εκπονήθηκαν από εντολή της Προϊσταμένης Αρχής. 

Αρθρο 8 

Στους Προϊσταμένους Τμημάτων της Γ.Γ.Α. και στους 
νόμιμους αναπληρωτές τους αναθέτουμε το δικαίωμα 
της υπογραφής «Με εντολή Υφυπουργού»: 

α. Προπαρασκευαστικών, υπομνηστικών και διαβιβα¬ 
στικών εγγράφων, καθώς και εκείνων με τα οποία ζη¬ 
τούνται ή δίνονται πληροφορίες για την ορθή εφαρμογή 
των νόμων ή ανακοινώνονται ή κοινοποιούνται αποφά¬ 
σεις μας, καθώς και αποφάσεις του Γ.Γ.Α. 

β. Εγγράφων με διαδικαστικό περιεχόμενο, σχετικό 
με τη συμπλήρωση στοιχείων μη ολοκληρωμένης αλ¬ 
ληλογραφίας. 

γ. Εγγράφων επιστροφής αναφορών που δεν υποβλή¬ 
θηκαν ιεραρχικά. 

δ. Πράξεων κατάθεσης εγγράφων στο αρχείο εφόσον 
έχει τελειώσει η αλληλογραφία, καθώς και η επιστροφή 
αυτών τα οποία χαρακτηρίζονται με την ένδειξη «αρ- 
χείο-επιστρεπτέο». 

ε. Εγγράφων προπαρασκευαστικού και πληροφορια¬ 
κού χαρακτήρα. 

Ειδικότερα: 

α. Στον Προϊστάμενο του Τμήματος Διοίκησης Προ¬ 
σωπικού 

1. Των πιστοποιητικών ή βεβαιώσεων για υπηρεσιακή 
κατάσταση όλων των υπαλλήλων. 

2. Των παραπεμπτηρίων έγγράφων για υγειονομική 
εξέταση υπαλλήλων και των υποψηφίων για διορισμό. 

3. Της χορήγησης κανονικών και αναρρωτικών αδειών 
των υπαλλήλων με σχέση εργασίας ιδιωτικού δικαίου. 

4. Των βεβαιωτικών καταστάσεων αποζημίωσης των 
υπαλλήλων. 

5. Των θεωρήσεων βιβλιαρίων νοσηλείας και των με¬ 
λών των οικογενειών τους και κάθε σχετικό με αυτά 
έγγραφο. 

β. Στον Προϊστάμενο Τμήματος Γραμματείας την επι¬ 
κύρωση αντιγράφων των εισερχομένων και εξερχομέ- 
νων εγγράφων καθώς και εκείνων της διαβαθμισμένης 
αλληλογραφίας. 

γ. Στον Προϊστάμενο του Γ ραφείου Διαχείρισης Χρη¬ 
ματικού. 

1. Των εντολών προς της Τράπεζα Ελλάδας για την 
έκδοση επιταγών ή εντολών σε συνάλλαγμα, σύμφωνα 
με τα εντάλματα που εκδόθηκαν. 

2. Των εξουσιοδοτήσεων προς την αρμόδια Δ.Ο.Υ. για 
την εξόφληση ή είσπραξη χρηματικών ενταλμάτων που 
εκδόθηκαν. 

3. Των βεβαιώσεων αποδοχών υπαλλήλων για φορο¬ 
λογική ή άλλη νόμιμη χρήση. 

4. Των εκκαθαρίσεων η εντολών πληρωμής σταθερών 
(μονίμου ή περιοδικού χαρακτήρα) δαπανών, ανεξάρ¬ 
τητα από ποσό για τις οποίες προβλέπει η υπ’αριθμ. 
194902/1969 απόφαση του Υπουργού Οικονομικών. 

5. Εγγράφων με τα οποία ζητούνται από τα ασφαλι¬ 
στικά ταμεία των υπαλλήλων, οι χωρίς υποχρεώσεις 
τους κρατήσεις και εισφορές που έγιναν από τις απο¬ 
δοχές τους. 

δ. Στον Προϊστάμενο του Τμήματος Σωματείων και 
Γ υμναστηρίων. 

1. Των εγγράφων με τα οποία ζητούνται συμπληρωμα¬ 
τικά στοιχεία για τη δυνατότητα επιχορηγήσεων. 

2. Των εγγράφων γνωστοποίησης των προϋποθέσεων 
για επιχορήγηση. 

3. Των εγγράφων με τα οποία ζητούνται από τις ομο¬ 
σπονδίες και τα Σωματεία, στοιχεία για τους αθλητές 
που έχουν δικαίωμα αθλητικής υποτροφίας. 

ε. Στους Προϊσταμένους Τμημάτων της Διεύθυνσης 
Αθλητισμού, την παροχή πληροφοριών σε θέματα σχε¬ 
τικά με τη λειτουργία των σωματείων και γενικά τα 
αθλήματα. 

στ. Στον Προϊστάμενο του Τμήματος Οικονομικού 
Ελέγχου την έγκριση απολογισμών Σωματείων, Ενώ¬ 
σεων, Συνδέσμων, μέχρι του ποσού των 14.670 €. 

ζ. Στους Τμηματάρχες ή Προϊσταμένους γραφείων της 
Διεύθυνσης Εποπτείας, Κατασκευής και Συντήρησης 
αθλητικών έργων που ασκούν καθήκοντα Προϊσταμέ¬ 
νου διευθύνουσας ή επιβλέπουσας υπηρεσίας, κατά τις 
διατάξεις περί δημοσίων έργων τις αρμοδιότητες που 
καθορίζονται από τις εν λόγω διατάξεις. 

η. Στους Προϊσταμένους Τμημάτων και Γ ραφείων των 
Τεχνικών Διευθύνσεων. 

1. Της έκδοσης κάθε φύσεως βεβαιώσεων και πιστο¬ 
ποιητικών που απορρέουν από τις αρμοδιότητες του 
τμήματος ή γραφείου. 

2. Της τοποθέτησης εγγράφων στο αρχείο μετά από 
αιτιολογημένη επισημειωματική εγγραφή. 

Άρθρο 9 

Η απόφαση αυτή καταργεί κάθε άλλη προηγούμενη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Δεκεμβρίου 2005 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 
-♦- 

Αριθ. 7001/2/1381-β (4) 

Σύσταση Γ ραφείου Ιστορικού Αρχείου Ασφαλείας 
Ολυμπιακών Αγώνων. 

ΟΙ ΥΦΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Το άρθρο 11 παρ. 4 του ν. 1481/1984 «Οργανισμός 
Υπουργείου Δημόσιας Τάξης» (Α'-152), όπως το άρθρο 


αυτό αντικαταστάθηκε με άρθρο 1 παρ. 1 του ν. 1590/1986 
(Α'- 49). 

2. Τα άρθρα 14 παρ. 7 και 28 παρ. 1 του ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α'- 41). 

3. Το άρθρο 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π. δ/τος 63/2005 (Α'- 98). 

4. Το άρθρο 22 παρ. 3 του ν. 2362/1995 «Περί Δημοσίου 
Λογιστικού, Ελέγχου των δαπανών του Κράτους και 
άλλες διατάξεις» (Α'- 247). 

5. Το π.δ. 82/1993 «Περιορισμός συναρμοδιότητας κατά 
την έκδοση κανονιστικών διαταγμάτων και αποφάσεων 
σε θέματα αρμοδιότητας των Υπουργείων Προεδρίας 
της Κυβέρνησης και Δημόσιας Τάξης» (Α'- 36). 

6. Την υπ’αριθμ. 7004/3/39 από 15.3.2004 απόφαση του 
Πρωθυπουργού και του Υπουργού Δημόσιας Τάξης «Ανά¬ 
θεση αρμοδιοτήτων στον Υφυπουργό Δημόσιας Τάξης 
Χρήστο Μαρκογιαννάκη» (Β' - 518). 

7. Την υπ’αριθμ. 37930/ΔΙΟΕ 1264 από 14.10.2005 από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β'-1432). 

8. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του κρατικού 
προϋπολογισμού ύψους 4.000,00 Ευρώ περίπου, κατά 
το τρέχον οικονομικό έτος και 3.000 Ευρώ περίπου για 
καθένα από τα επόμενα οικονομικά έτη, η οποία θα 
αντιμετωπίζεται κατά το τρέχον έτος από τις πιστώ¬ 
σεις των Κ.Α.Ε. 0899, 1111, 1712 του εκτελούμενου Π/Υ 
εξόδων Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ», και κατά 
τα επόμενα έτη από τις πιστώσεις που θα εγγράφο- 
νται στον ανωτέρω προϋπολογισμό για το σκοπό αυτό, 
αποφασίζουμε: 

Άρθρο 1. 

Γ ραφείο Ιστορικού Αρχείου Ασφαλείας 
Ολυμπιακών Αγώνων. 

Συνιστάται Γραφείο Ιστορικού Αρχείου Ασφαλείας 
Ολυμπιακών Αγώνων, στο 3ο Τμήμα Ιστορίας - Εκδόσε¬ 
ων της Διεύθυνσης Δημοσίων Σχέσεων του Αρχηγείου 
Ελληνικής Αστυνομίας, με αποστολή τη διαχείριση του 
αρχειακού υλικού ασφάλειας Ολυμπιακών Αγώνων 2004 
και την προβολή του έργου που επιτελέστηκε, προς το 
σκοπό αξιοποίησης της γνώσης και της εμπειρίας που 
αποκτήθηκε από το σχεδίασμά και την υλοποίηση των 
μέτρων ασφαλείας, τόσο στο εσωτερικό, όσο και στο 
εξωτερικό της χώρας. Ειδικότερα, το Γ ραφείο αυτό έχει 
τις ακόλουθες αρμοδιότητες: 

α. Προβαίνει στη συγκέντρωση, καταγραφή, ταξινόμηση, 
ευρετηρίαση, ψηφιοποίηση, αρχειοθέτηση, τήρηση, διά¬ 
σωση και συντήρηση του έντυπου και ηλεκτρονικού αρ¬ 
χειακού υλικού ασφάλειας Ολυμπιακών Αγώνων 2004. 

β. Μεριμνά για την προετοιμασία και τη διάθεση 
στις ενδιαφερόμενες Υπηρεσίες, Φορείς, Οργανισμούς, 
σπουδαστές αστυνομικών ή στρατιωτικών σχολών και 
ιδιώτες του υλικού της προηγούμενης περιπτώσεως, 

προς μελέτη και εκμετάλλευση, σύμφωνα με τον οικείο 
κανονισμό διαχείρισης. 

γ. Φροντίζει για την καθοδήγηση των αναγνωστών 
στις βιβλιογραφικές τους αναζητήσεις, την εύρυθμη 
λειτουργία του αναγνωστηρίου και την παροχή των 
αναγκαίων οδηγιών για την καλύτερη χρήση του αρ¬ 
χειακού υλικού. 

δ. Μεριμνά για την προστασία, τον καθαρισμό, την 
αποκατάσταση και την αισθητική παρουσίαση του αρ¬ 
χειακού υλικού του Γ ραφείου. 

ε. Λαμβάνει όλα τα πρόσφορα μέτρα και προβαίνει 
στις αναγκαίες ενέργειες για τη διαφύλαξη του αρ¬ 
χειακού και λοιπού υλικού και γενικά για την εύρυθμη 


λειτουργία του Γραφείου, σύμφωνα με τις ισχύουσες 
διατάξεις και τον οικείο κανονισμό. 

Άρθρο 2. 

Έναρξη ισχύος. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2005 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

ΠΕΤΡΟΣ ΔΟΥΚΑΣ ΧΡΗΣΤΟΣ ΜΑΡΚΟΓΙΑΝΝΑΚΗΣ 

Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ- Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


(2410) 597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 θοιό για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 


Σε μορφή ΟΡ: 

Τεύχος 

Περίοδος 

ΕΘΒΟ 

Τεύχος 

Περίοδος 

ΕΘΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 ουτο προσαυξανόμενη κατα 
1 θυτο ανά 50 σελίδες. 

• Η τιμή πώλησης σε μορφή οά-τοτη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ουτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210 - 4071010, ί3Χ: 210 - 4071010 ίπίθητβΐ : ΙτΜρ://νννννν.βΙ.9Γ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίει-ηβΐ 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α'(Νόμοι, Π.Δ., Συμβάσεις κτλ.) 225 € 190 € 

Β' (Υπουργικές αποφάσεις κτλ.) 320 € 225 € 

Γ (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ'(Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160 € 95€ 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 33 € 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250 € 645 € 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Πρώτο (Α'), Δεύτερο (Β') και Τέταρτο (Δ') - 450 € 

• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θογο, ποσό το οποίο αφορά ταχυ¬ 
δρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 ΘυΐΌ. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθί, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















